b'\n_START_ARTICLE_\nSpring break\n_START_PARAGRAPH_\nSpring break so tedenske po\xc4\x8ditnice na urniku ameri\xc5\xa1kih \xc5\xa1ol in univerz ob pri\xc4\x8detku pomladi (v nekaterih \xc5\xa1olah jim pravijo March break ali spring recess), med katerimi se mladi mno\xc5\xbei\xc4\x8dno odpravljajo zabavat v tople kraje. Podobno prakso poznajo tudi v nekaterih drugih dr\xc5\xbeavah, kjer se za\xc4\x8dnejo po\xc4\x8ditnice po koncu mrzlega dela leta (na primer septembra v Ju\xc5\xbeni Afriki)._NEWLINE_Mesto Fort Lauderdale na Floridi je bilo od konca druge svetovne vojne pa vse do 1980. let glavna destinacija Spring breaka, ki ga je populariziral tudi film Where the Boys Are (1960), v katerem \xc5\xa1tudentje spoznavajo dekleta ravno na Spring breaku. Kasneje je praksa nekoliko zamrla zaradi sprejema zakonodaje, ki je omejila prodajo alkoholnih pija\xc4\x8d mladoletnim osebam, zato so postale bolj priljubljene druge destinacije, tudi v tujini (predvsem na Karibih)._NEWLINE_V Evropi so v zadnjih letih nekatere turisti\xc4\x8dne agencije pri\xc4\x8dele tr\xc5\xbeiti aktivnosti za \xc5\xa1tudente pod tem imenom, obi\xc4\x8dajno v mesecu maju (po nekod za prvomajske praznike, drugod ob koncu maja).'